# מטלת פייתון – אתר להדגמת האלגוריתם

משקל המטלה = 4 נקודות.

לפני תחילת המטלה, אנא ודאו שהמימוש שלכם נכון.

1. אם קיבלתם ממני הערות לשיפור על המימוש, בעל-פה או בכתב, אנא תקנו ושילחו לי לאישור לפני שתתחילו לעבוד על המטלה.
2. אם קיבלתם ציון לא מלא (פחות מ-8) על מטלת המימוש ואתם לא מבינים למה, או שקיבלתם ציון מלא אבל אתם בכל-זאת לא בטוחים שהמימוש שלכם נכון – בואו להתייעץ איתי בשעת הקבלה הקרובה, לפני תחילת המימוש.

## א. אתר להדגמת האלגוריתם

בנו בעזרת Flask אתר אינטרנט פשוט להדגמת האלגוריתם שלכם. הסבירו על האלגוריתם בקצרה בדף הראשי של האתר. הקלט והפלט יתבצעו באחת משלוש דרכים לבחירתכם:

**א.** הקלט מגיע דרך טופס רגיל ובו פקדים מסוגים שונים בהתאם לקלט שהאלגוריתם מקבל (שמות, מספרים וכו'). כשלוחצים על כפתור ההגשה, מגיעים לדף חדש ובו רואים את הקלט והפלט.

**ב.** הקלט נמצא במחברת-גוגל (Google Spreadsheet), בגליון בשם Input. באתר יש פקד אחד, ובו מכניסים קישור (URL) למחברת-גוגל. כשלוחצים על כפתור ההגשה, הפלט נכתב לאותה מחברת-גוגל, לגליון בשם Output.

**ג.** הקלט מגיע דרך קובץ CSV שמעלים בעזרת פקד העלאת-קבצים. כשלוחצים על כפתור ההגשה, נוצר קובץ CSV חדש עם הפלט, ומגיעים לדף חדש שבו יש קישור להורדת קובץ הפלט.

בכל דרך שתבחרו, חשוב שיהיה ברור למשתמש מה פורמט הקלט

* אם הקלט מגיע דרך טופס הדורש הרבה קלטים, הוסיפו כפתור הממלא את הטופס בקלט אקראי הגיוני, כדי שהמשתמש יוכל לראות הדגמה של האלגוריתם בקלות.
* אם הקלט מגיע דרך גליון גוגל או דרך קובץ, תנו למשתמשים גליון או קובץ לדוגמה, כך שיוכלו לראות לאיזה מבנה אתם מצפים.

במקרה שהקלט שגוי, יש לתת למשתמש הודעת שגיאה משמעותית.

## ב. פירסום האתר שלכם

העלו את האתר שבניתם לשרת ציבורי כלשהו. אני בודק כמה אפשרויות לעשות זאת – אודיע לכם בהמשך השבוע מה האפשרות העדיפה.

שימו לב: כדי שהאתר יעבוד על השרת, יש לוודא שכל החבילות שהאתר שלכם צריך נמצאות בקובץ **requirements.txt** כפי שהדגמתי בשיעור.

## הגשה

יש להגיש במודל קישור לגיטהאב, דוגמאות הרצה (צילומי מסך), וקישור לאתר שלכם.

בנוסף, יש להעלות את פרטי הקוד והאתר שלכם לדף הסיכום של הקורס, בקישור זה:

<https://sites.google.com/d/1338kNcjYrrBQK4bBd1WIsL_qKJ2HQkJj/p/1XKgvfcegRVuNlKCtD0CaA6j0FnW7SiM7/edit?pli=1>

יש לשכפל את אחת השורות ולהכניס את הפרטים הרלבנטיים: שם המאמר, שם המחברים, הקישור לגיטהאב שלכם, הקישור לאתר שלכם, והשמות שלכם.